open-index/open-wikipedia-markdown huggingface dataset:
เหรียญศารทูลมาลา

**เหรียญศารทูลมาลา** () เป็นเหรียญเงินชนิดเดียว สำหรับพระราชทานเป็นบำเหน็จความชอบแก่ข้าราชการซึ่งเป็นเสือป่า ปัจจุบันพ้นสมัยการพระราชทานแล้ว

## ประวัติ
เนื่องในวโรกาสที่พระบาทสมเด็จพระมงกุฎเกล้าเจ้าอยู่หัวได้เสด็จเถลิงถวัลยราชสมบัติบรรจบครบรอบปีที่ 15 ใน พ.ศ. 2468 ซึ่งกองเสือป่าอาสาสมัครได้ดำเนินตามกระแสพระบรมราโชบายมั่นคงเป็นปึกแผ่น เผยแผ่ไปทั่วพระราชอาณาจักรจนประสบผลแล้วซึ่งความยั่งยืน พระบาทสมเด็จพระมงกุฎเกล้าเจ้าอยู่หัวจึงพระราชดำริเห็นสมควรที่จะสถาปนาเหรียญศารทูลมาลา สำหรับพระราชทานเป็นบำเหน็จความชอบแก่ผู้ที่ปฏิบัติราชการเสือป่าด้วยความอุตสาหะ ที่รับราชการมาครบกำหนด 15 ปีบริบูรณ์ และทรงพระกรุณาโปรดเกล้าฯ ให้ตรา "พระราชบัญญัติเหรียญศารทูลมาลา พระพุทธศักราช 2468" ขึ้น ประกาศไว้เมื่อวันที่ 1 เมษายน พ.ศ. 2468 โดยให้ใช้ ตั้งแต่วันที่ 1 มกราคม พ.ศ. 2468

ปัจจุบันเหรียญศารทูลมาลาเป็นเหรียญที่พ้นสมัยพระราชทานแล้ว

## ลักษณะ
ตามความใน **พระราชบัญญัติเหรียญศารทูลมาลา พระพุทธศักราช 2468** ระบุไว้ว่า "เป็นเหรียญเงินมีสัณฐานเป็นรูปจักร หมายยศเสือป่า ด้านหน้าเป็นรูปหน้าเสือทรงมงกุฎอยู่กลางในวงจักร ด้านหลังตรงกลางมีอักษรพระบรมนามาภิไธยย่อ ร.ร.๖ หมายถึง รามรามาธิบดีที่ ๖ มีอักษรจารึกวงรอบข้างบนว่าบำเหน็จแห่งความยั่งยืน มีจารึกอักษรที่วงรอบข้างล่างว่า ในราชการเสือป่า 15 ปี ที่ร้อยแพรแถบสีดำเหลืองสลับเป็นลายรุ้งเป็นรูปวชิระสองคมมีเข็มกลัดเงิน เบื้องบนแพรแถบจารึกอักษรว่าเสียชีพอย่าเสียสัตย์ สำหรับติดอกเสื้อด้านซ้าย"

## การพระราชทาน และการเรียกคืน
เหรียญศารทูลมาลาพระราชทานแก่ผู้ที่ปฏิบัติราชการเสือป่า เป็นนายเสือป่า ทั้งชั้นสัญญาบัตรและชั้นประทวนตั้งแต่ชั้นนายหมู่ใหญ่ขึ้นไป เป็นเวลาไม่น้อยกว่า 15 ปี หรือผู้ที่ทรงดำริเห็นควร จะได้ทรงพระกรุณาโปรดเกล้าฯ พระราชทานเป็นพิเศษ กำหนดเวลาของผู้ที่จะได้รับพระราชทานหรียญศารทูลมาลานี้ ให้นับตั้งแต่วันประกาศของกองเสือป่าอาสาสมัครให้ผู้นั้นเป็นสมาชิก ผู้ออกจากตำแหน่งประจำการเป็นกองหนุนและกองนอกไม่นับเข้าในเกณฑ์ที่จะได้รับพระราชทาน เหรียญศารทูลมาลานี้ เมื่อผู้รับพระราชทานสิ้นชีพล่วงลับไปแล้ว ทรงพระกรุณาโปรดเกล้าฯ พระราชทานให้ไว้ เป็นที่ระลึกแก่บุตรหลานสืบต่อไป ไม่ต้องส่งคืน แต่ผู้ที่ได้รับต่อ ๆ กันไป จะใช้ติดเหรียญนี้ประดับกายไม่ได้ เป็นแต่พระราชทานให้เก็บไว้เป็นที่ระลึกเท่านั้น ผู้ที่ได้รับพระราชทานเหรียญศารทูลมาลานี้มีประกาศนียบัตรทรงลงพระปรมาภิไธย ประทับพระราชลัญจกรกำกับเป็นสำคัญ

ถ้าผู้ที่ได้รับพระราชทานเหรียญศารทูลมาลานี้ มีความผิดต้องถอดจากยศเสือป่า หรือ ยศ บรรดาศักดิ์เมื่อใด ให้เจ้าพนักงานเรียกเหรียญและประกาศนียบัตรคืน ผู้ใดซึ่งเป็นผู้สมควรจะได้รับพระราชทาน ตามพระราชบัญญัตินี้แล้ว แต่ผู้นั้นประพฤติชั่วอย่างใด ๆ ซึ่งทรงพระราชดำริเห็นว่ายังไม่ควรจะพระราชทาน ก็จะโปรดเกล้าฯ ให้งดไว้ยังไม่พระราชทาน หรือถ้าได้รับพระราชทานไปแล้ว ภายหลังปรากฏว่าเป็นผู้ประพฤติชั่วตามที่กล่าวมาแล้ว จะโปรดเกล้าฯ ให้เรียกเหรียญและประกาศนียบัตรคืนตามพระราชดำริเห็นสมควร

## อ้างอิง
**เชิงอรรถ**

หมวดหมู่:เหรียญราชอิสริยาภรณ์ไทย
บันทึกความเข้าใจ

**บันทึกความเข้าใจ** (, ย่อ: MOU) เป็นเอกสารที่บันทึกข้อตกลง ความร่วมมือ หรือ ความเข้าใจระหว่าง องค์กร หน่วยงาน รัฐ เมื่อทั้งสองฝ่ายรับทราบและเข้าใจรายละเอียดในบันทึกความเข้าใจนั้นแล้ว ตัวแทนผู้มีอำนาจของทั้งสองฝ่ายก็จึงจะลงนามในบันทึกความเข้าใจ 

บันทึกความเข้าใจเป็นสนธิสัญญาก็ต่อเมื่อเข้าองค์ประกอบของสนธิสัญญา ตามอนุสัญญากรุงเวียนนาว่าด้วยกฎหมายสนธิสัญญา ค.ศ. 1969

บันทึกความเข้าใจนั้น ไม่ถือว่าเป็นเป็นหนังสือสัญญาที่มีผลตามกฎหมายโดยตรง แต่จะถูกนำมาอ้างอิง เมื่อเรื่องที่สองฝ่ายที่ลงนามเกิดปัญหาจนต้องพึ่งกระบวนการทางกฎหมาย จึงจะนำบันทึกความเข้าใจดังกล่าวมากล่าวอ้าง (ยกเว้นบันทึกสัญญาที่เข้าข่ายเป็นสนธิสัญญา)

## ดูเพิ่ม
* สนธิสัญญา
* สัญญา
* ปฏิญญา

หมวดหมู่:ความสัมพันธ์ระหว่างประเทศ
หมวดหมู่:เอกสารทางกฎหมาย
อายูมิ ทาฮาระ

**อายูมิ ทาฮาระ** (; 20 ธันวาคม ค.ศ. 1981 – ) มีชื่อจริงว่า **มายูโกะ อิโต** () เป็นเอวีไอดอลชาวญี่ปุ่น เกิดที่กรุงโตเกียว เธอมักใช้เวลาในการออกซื้อสินค้า และมีความสามารถพิเศษด้านการว่ายน้ำ ทั้งนี้ เธอเป็นที่รู้จักในฐานะนางแบบผมแดงที่มีเสน่ห์มากคนหนึ่งของวงการ

## ประวัติ
เธอเริ่มถ่ายแบบให้แก่ *[[เดลลาเบ็ปปิง|นิตยสารเดลลาเบ็ปปิง]]* () ในระดับสมัครเล่น โดยใช้ชื่อ "ซูกะ ทามาชี" () ในการเปิดตัวแบบกราวัวร์ จากนั้น จึงเปลี่ยนมาใช้ชื่อ "อายูมิ ทาฮาระ" ต่อมาใน ค.ศ. 2001 เธอเริ่มแสดงภาพยนตร์เอวี และ*เดลลาเบ็ปปิง* ได้สัมภาษณ์โดยใช้ชื่อจริงของเธอ เธออำลาวงการภาพยนตร์เอวีและหนังสือภาพถ่ายใน ค.ศ. 2002

## ผลงาน
#### ภาพยนตร์เอวี
* มิสทาร์เก็ท (23 ตุลาคม ค.ศ. 2001 โดยค่ายอลิซเจแปน)

## หนังสือ
#### ภาพถ่าย
* โพสุ (มิถุนายน ค.ศ. 2001 จัดพิมพ์โดยเออิชิพับลิชชิง)
* โมกิตาเตโชโจ (กรกฎาคม ค.ศ. 2001 จัดพิมพ์โดยมีเดียครีส)
* TENNYO 9 (กันยายน ค.ศ. 2001 จัดพิมพ์โดยเออิชิพับลิชชิง)

## อ้างอิง

## แหล่งข้อมูลอื่น
* Freeones: Ayumi Tahara Biography 
* 田原あゆみﾌﾟﾛﾌｨｰﾙ 

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นักแสดงหญิงค่ายเอช.เอ็ม.พี
หมวดหมู่:บุคคลจากโตเกียว
แม่น้ำเฟรเซอร์

**แม่น้ำเฟรเซอร์** () เป็นแม่น้ำสายยาวที่สุดในรัฐบริติชโคลัมเบีย ประเทศแคนาดา ต้นน้ำเกิดจากเทือกเขาร็อกกี ไหลไปทางตะวันตกเฉียงเหนือ ระหว่างเทือกเขาร็อกกีกับทิวเขาแคริบู ใกล้เขตแดนสหรัฐอเมริกา และไหลไปทางตะวันตก ตัดผ่านเทือกเขาโคสต์ทำให้เกิดหุบผาชันเป็นแนวยาว แล้วไหลลงสู่ช่องแคบจอร์เจียทางตอนใต้ของเมืองแวนคูเวอร์ แม่น้ำมีความยาว 1,375 กิโลเมตร เป็นแม่น้ำยาวเป็นอันดับ 10 ของแคนาดา แม่น้ำสายนี้อเล็กซานเดอร์ แมกเคนซี เป็นผู้ค้นพบใน ค.ศ. 1793 ต่อมาในปี ค.ศ. 1808 ไซมอน เฟรเซอร์ได้เดินเรือสำรวจถึงบริเวณปากแม่น้ำ

## อ้างอิง

ฟเฟรเซอร์
บิสเซา

**บิสเซา** หรือ **บีเซา** ( ) เป็นเมืองหลวงของประเทศกินีบิสเซา ในทวีปแอฟริกา ตั้งอยู่ทางตะวันตกของทวีป เป็นเมืองท่า ที่ปากแม่น้ำเกบา เป็นเมืองใหญ่ที่สุดของประเทศ ศูนย์กลางการบริหารและการทหาร จากข้อมูลปี ค.ศ. 2007 มีประชากร 407,424 คน ชาวโปรตุเกสเข้ามาตั้งถิ่นฐานเมื่อ ค.ศ. 1687 และใช้เป็นศูนย์กลางการค้าทาสในขณะนั้น

## อ้างอิง

หมวดหมู่:เมืองหลวงในทวีปแอฟริกา
หมวดหมู่:ประเทศกินี-บิสเซา
หมวดหมู่:อดีตอาณานิคมของโปรตุเกส
องค์การสนธิสัญญากลาง

**องค์การสนธิสัญญากลาง** (, ย่อ: CENTO) มีชื่อเดิมว่า **องค์การสนธิสัญญาตะวันออกกลาง** ( หรือ METO) หรือรู้จักกันในชื่อ **สนธิสัญญาแบกแดด** ก่อตั้งขึ้นใน ค.ศ. 1955 โดยอิหร่าน อิรัก ปากีสถาน ตุรกี และสหราชอาณาจักร ยุบไปเมื่อ ค.ศ. 1979

แรงกดดันและการสัญญาความช่วยเหลือทางทหารและเศรษฐกิจของสหรัฐอเมริกาเป็นส่วนสำคัญในการเจรจาอันนำไปสู่ความตกลง แม้สหรัฐอเมริกาไม่อาจเข้าร่วมแต่แรก "เพราะเหตุผลทางเทคนิคล้วน ๆ ด้านกระบวนการงบประมาณ" ใน ค.ศ. 1958 สหรัฐอเมริกาเข้าร่วมคณะกรรมาธิการทหารของพันธมิตร มักถูกมองว่าเป็นหนึ่งในพันธมิตรสงครามเย็นที่ประสบความสำเร็จน้อยที่สุด สำนักงานใหญ่ขององค์การเดิมตั้งอยู่ในกรุงแบกแดด ประเทศอิรัก ใน ค.ศ. 1955-58 ก่อนย้ายไปยังกรุงอังคารา ประเทศตุรกี ใน ค.ศ. 1958-79 ไซปรัสเองก็เป็นตำแหน่งสำคัญสำหรับ CENTO เพาะตำแหน่งที่ตั้งในตะวันออกกลางและฐานทัพอังกฤษบนเกาะ

## อ้างอิง

หมวดหมู่:สิ้นสุดในปี พ.ศ. 2522
หมวดหมู่:สนธิสัญญาสงครามเย็น
หมวดหมู่:พันธมิตรทางการทหาร
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:พันธมิตรทางการทหารเกี่ยวข้องกับอิหร่าน
หมวดหมู่:พันธมิตรทางการทหารเกี่ยวข้องกับอิรัก
หมวดหมู่:พันธมิตรทางการทหารเกี่ยวข้องกับปากีสถาน
หมวดหมู่:พันธมิตรทางการทหารเกี่ยวข้องกับตุรกี
หมวดหมู่:พันธมิตรทางการทหารเกี่ยวข้องกับสหราชอาณาจักร
เพลย์สเตชัน วิตา

**เพลย์สเตชัน วิตา** () เป็นเครื่องเกมพกพาซึ่งเป็นผลิตภัณฑ์ของโซนี่ คอมพิวเตอร์ เอนเตอร์เทนเมนท์ และเป็นเครื่องเล่นที่พัฒนามาจาก เพลย์สเตชันพอร์เทเบิล โซนี่ได้วางจำหน่ายในญี่ปุ่นเมื่อวันที่ 17 ธันวาคม ค.ศ. 2011 

เกมของ PSVita รองรับการดูภาพยนตร์ Hi-Def ที่ความละเอียดภาพระดับ 720p เท่านั้น สามารถเปลี่ยนเพลงประกอบในเกมได้ตามต้องการ ด้วยโปรแกรม Media Player ซึ่งสามารถสลับไปมาระหว่างการฟังเพลงและเล่นเกมได้ โดยหากเปิดเพลงฟังอยู่ เพลงใน Media Player จะไปทดแทนเพลงประกอบในเกม มีระบบหน้าจอสัมผัส และมีระบบWifi, บลูทูธ และระบบ 3จี

## รูปแบบ
800px|center

## ดูเพิ่ม
*รายชื่อเกมในเพลย์สเตชัน วิตา
*นินเทนโด 3ดีเอส

## หมายเหตุ

## อ้างอิง

## แหล่งข้อมูลอื่น
*เว็บไซต์อย่างเป็นทางการของเพลย์สเตชัน วิตา 

หมวดหมู่:เครื่องเล่นวิดีโอเกม
หมวดหมู่:โซนี่
หมวดหมู่:ไวไฟ
หมวดหมู่:เพลย์สเตชัน วิตา
รายชื่อตัวละครในมีดที่สิบสาม

ด้านล่างคือ **รายชื่อตัวละครใน[[มีดที่สิบสาม|มีดที่ 13]]** ซึ่งเป็นตัวละครการ์ตูนจากการ์ตูนไทยเรื่อง "มีดที่ 13" ที่ได้รับการกล่าวจากนายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูน ว่าตัวละคร และอาวุธของแต่ละคนล้วนมีที่มาที่ไป โดยมีรายละเอียดที่สามารถเขียนเป็นสารานุกรมได้

## ตัวละครฝ่ายธรรมะ

## ตัวละครฝ่ายอธรรม
**หมายเหตุ**: ชื่อของตัวละครเหล่านักสู้หัวกะโหลก ผู้แต่งนำมาจากชื่อของนักดนตรี, วงดนตรี, ชื่อเพลง และชื่ออัลบั้ม ที่ต่างกัน ต่างปีกันไปโดยมากจะเป็นชื่อวงดนตรีแนวเมทัลเป็นส่วนมาก ยกเว้น มาร์คัส กับ นีโอ ซึ่งคนวาดตั้งขึ้นเอง

## ดูเพิ่ม
* มีดที่สิบสาม

## อ้างอิง

หมวดหมู่:มีดที่สิบสาม
ม
ม
รายชื่อโบราณสถานในจังหวัดเชียงราย

|}

## แหล่งข้อมูลอื่น

เชียงราย
หมวดหมู่:โบราณสถานในจังหวัดเชียงราย
หมวดหมู่:รายชื่อเกี่ยวกับจังหวัดเชียงราย
รายชื่อโบราณสถานในจังหวัดกระบี่

เนื้อหาอาจเข้าข่ายละเมิดลิขสิทธิ์ของกรมศิลปากร ในเบื้องต้นให้ลบพิกัดโบราณสถานออกทั้งหมด

|}

## แหล่งข้อมูลอื่น

กระบี่

หมวดหมู่:รายชื่อเกี่ยวกับจังหวัดกระบี่
พิพิธภัณฑ์อิสราเอล

thumb|300px|right|พิพิธภัณฑ์อิสราเอล

**พิพิธภัณฑ์อิสราเอล** () เป็นพิพิธภัณฑสถานแห่งชาติอิสราเอล สถาปนาขึ้นเมื่อ ค.ศ. 1965 และตั้งอยู่บนเขาในตำบลกีวัตรัม (Givat Ram) ใกล้กับนครเยรูซาเลม อาคารพิพิธภัณฑ์นั้นอยู่ถัดจากพิพิธภัณฑ์ไบเบิลแลนส์ (Bible Lands Museum), วิทยาเขตโบราณคดีแห่งชาติอิสราเอล (National Campus for the Archaeology of Israel), รัฐสภาอิสราเอล (Knesset), ศาลสูงสุดแห่งอิสราเอล (Israeli Supreme Court) และมหาวิทยาลัยฮีบรูเยรูซาเลม (Hebrew University of Jerusalem) ในบริเวณพิพิธภัณฑ์ยังมีกุฏิคัมภีร์ (Shrine of the Book) ซึ่งออกแบบขึ้นอย่างมีเอกลักษณ์ และเป็นที่เก็บม้วนกระดาษเดดซี (Dead Sea Scrolls) กับบรรดาศิลปวัตถุที่ได้มาจากป้อมมาซาดา (Masada)

## ระเบียงภาพ


ไฟล์:Jerusalem Schrein des Buches BW 1.JPG|กุฏิคัมภีร์
ไฟล์:Jerusalem Modell BW 2.JPG|แบบจำลองวัดพระเจ้าเฮโรด


## แหล่งข้อมูลอื่น

* พิพิธภัณฑ์อิสราเอล


หมวดหมู่:พิพิธภัณฑสถานแห่งชาติ
หมวดหมู่:ประเทศอิสราเอล
ชมรมขนหัวลุก (นวนิยาย)

**ชมรมขนหัวลุก** () เป็นชุดบันเทิงคดีนวนิยายสยองขวัญสำหรับเด็ก เขียนโดยนักประพันธ์ชาวอเมริกัน อาร์. แอล. สไทน์ และตีพิมพ์ครั้งแรกโดยสโกลาสติกพับลิชิง เป็นการรวบรวมเรื่องราวซึ่งนำเสนอโครงสร้างเรื่องกึ่งคล้ายกัน โดยมีเด็กในเรื่องเข้าไปข้องเกี่ยวกับสถานการณ์น่ากลัว ธีมซีรีส์นี้รวมทั้งความหวาดกลัว อารมณ์ขันและเหนือธรรมชาติ

ในประเทศไทยมีทั้งหมด25ตอนโดยนำเข้ามาแปลโดยสำนักพิมพ์นานมีบุ๊กส์ คือ
* ตัวเลขที่วงเล็บไว้คือตัวเลขของสำนักพิมพ์อเมริกัน
(01)1. บ้านนี้ผีชวนอยู่ (Welcome To Dead House)
(46)2. มันมาจากหนองน้ำ (How To Kill A Monster)
(02)3. อะไรอยู่ในห้องใต้ดิน (Stay Out Of The Basement)
(03)4. สยองนองเลือด (Monster Blood)
(04)5. คำสาปมัมมี่ (The Curse Of Mummy's Tomb)
(05)6. กล้องสยองขวัญ (Say Cheese- And Die)
(06)7. เด็กล่องหน (Let's Get Invisible)
(07)8. หุ่นผีสิง (Night Of The Living Dummy)
(09)9. ค่ายแห่งความตาย (Welcome To Camp Nightmare)
(10)10.ผีข้างบ้าน (The Ghost Next Door) 
(11)11.หน้ากากหลอน (The Haunted Mask)
(14)12.เขย่าขวัญคืนวันเพ็ญ (The Werewolf Of Fever Swamp)
(16)13. สวนสนุกสยอง (One Day At Horrorland)
(19)14. มหาภัยใต้น้ำ (Deep Trouble)
(20)15. อาถรรพ์หุ่นไล่กา (The Scarecrow Walks At Midnight)
(22)16. ถ้ำผีสิง (Ghost Beach)
(28)17. นาฬิกามรณะ (The Cuckoo Clock Of Doom)
(30)18. มันแอบอยู่ในท่อ (It Came From Beneath The Sink)
(32)19. หมาปีศาจ (The Barking Ghost)
(33)20.ค่ายกีฬาอาถรรพ์ (The Horror At Camp Jellyjam)
## อ้างอิง

หมวดหมู่:วรรณกรรมเด็ก
อันวาร์ สาและ

**อันวาร์ สาและ** (เกิด 4 ธันวาคม พ.ศ. 2513) เป็นนักการเมืองชาวไทย อดีตรองเลขาธิการพรรคประชาธิปัตย์ และอดีตสมาชิกสภาผู้แทนราษฎรจังหวัดปัตตานี

## ประวัติ
อันวาร์ เกิดเมื่อวันที่ 4 ธันวาคม พ.ศ. 2513 เป็นบุตรนายเอกชัย นางเจะลีเมาะ สาและ ด้านครอบครัวสมรสกับนางอนิศา สาและ มีบุตร 3 คน คนกลางชื่อว่า อนิศ สาและ

สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยรามคำแหง และ บริหารธุรกิจมหาบัณฑิต จากมหาวิทยาลัยเกษตรศาสตร์

## การทำงาน
หลังจากจบการศึกษาในระดับปริญญาตรี อันวาร์ได้ทำงานในฝ่ายการตลาด ของ บริษัทสยามบางนาแลนด์ และบริษัทแบ๊ดเตอร์ลิบกิ้ง พรอมเพอร์ตี้ รวมอยู่ประมาณ 3 ปี ก่อนที่จะกลับมาทำธุรกิจส่วนตัวทางด้านธุรกิจรับเหมาก่อสร้างที่บ้านเกิดในเวลาต่อมา

## งานการเมือง
อันวาร์ ได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 4 สมัย

อันวาร์ ได้รับแต่งตั้งเป็นรองเลขาธิการพรรคประชาธิปัตย์ และอันวาร์มีบทบาทในการแสดงออกหลายครั้งต่อการไม่เห็นด้วยกับการสนับสนุนพลเอก ประยุทธ์ จันทร์โอชา เป็นนายกรัฐมนตรี รวมถึงการลงมติงดออกเสียงในการอภิปรายไม่ไว้วางใจ จุรินทร์ ลักษณะวิศิษฏ์ หัวหน้าพรรคประชาธิปัตย์ เมื่อเดือนกุมภาพันธ์ 2564  และการออกมาเรียกร้องให้พรรคประชาธิปัตย์ถอนตัวจากการร่วมรัฐบาลภายหลังศาลรัฐธรรมนูญวินิจฉัยว่า ธรรมนัส พรหมเผ่า ไม่ขาดคุณสมบัติการเป็นรัฐมนตรี แม้จะต้องโทษจำคุกในคดียาเสพติดจากออสเตรเลียก็ตาม

เดือนกรกฎาคม พ.ศ. 2564 เขาประกาศลาออกจากตำแหน่งรองเลขาธิการพรรคประชาธิปัตย์  ก่อนที่จะลาออกจากตำแหน่งสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2565

### สมาชิกสภาผู้แทนราษฎร
อันวาร์ สาและ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปัตตานี สังกัดพรรคประชาธิปัตย์

## เครื่องราชอิสริยาภรณ์

## อ้างอิง

## แหล่งข้อมูลอื่น
* นายอันวาร์ สาและ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายอันวา สาและ, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายอันวา สาและ), ศูนย์ข้อมูลนักการเมืองไทย

หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักธุรกิจจากจังหวัดปัตตานี
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคประชาธิปัตย์
หมวดหมู่:พรรคพลังประชารัฐ
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เหมย์กุ่ยเหมย์กุ่ยหวั่วอ้ายหนี่

**เหมย์กุ่ยเหมย์กุ่ยหวั่วอ้ายหนี่** (; "กุหลาบ กุหลาบ ฉันรักเธอ")  เป็นเพลงภาษาจีนกลาง เฉิน เกอซิน (陳歌辛) แต่งทำนอง อู๋ ชุน (吳村) แต่งคำร้อง บันทึกเสียงครั้งแรกที่เซี่ยงไฮ้เมื่อ ค.ศ. 1940 เหยา ลี่ (姚莉) ขับร้องเพื่อประกอบภาพยนตร์เรื่อง *[[เทียนหยาเกอ-นฺหวี่]]* (天涯歌女) ผลงานบันทึกเสียงฉบับภาษาจีนกลางยังวางจำหน่ายในสหรัฐ และสหราชอาณาจักร เมื่อปี ค.ศ. 1950

ในปี ค.ศ. 1951 แฟรงกี เลน (Frankie Laine) นักร้องอเมริกัน บันทึกเสียงเพลงนี้เป็นภาษาอังกฤษ ใช้ชื่อว่า "Rose, Rose, I Love You" วิลเฟรด ทอมัส (Wilfrid Thomas) นักแต่งเพลงชาวอังกฤษ ประพันธ์คำร้อง เพลงนี้ขึ้นถึงอันดับ 3 จากการจัดอันดับของนิตยสาร *[[บิลบอร์ด]]* (Billboard) เมื่อเดือนเมษายน ค.ศ. 1951  ต่อมา เพทูลา คลาร์ก (Petula Clark) บันทึกเสียงเพลงนี้เป็นภาษาอังกฤษ เจมส์ จอห์น เทอร์เนอร์ ฟิลิปส์ ประพันธ์คำร้อง ใช้ชื่อว่า "May Kway" ขึ้นถึงอันดับ 16 เมื่อเดือนพฤษภาคม ในปีเดียวกัน

เพลงนี้ยังเป็นที่รู้จักในชื่อ "Shanghai Rose" และ "China Rose"  เป็นเพลงจีนเพลงแรกที่เป็นที่นิยมในประเทศตะวันตก

## อ้างอิง

หมวดหมู่:เพลงจีน
หมวดหมู่:เพลงภาษาจีน
มหาวิทยาลัยแคลิฟอร์เนีย แซนดีเอโก

**มหาวิทยาลัยแคลิฟอร์เนีย แซนดีเอโก** () ใช้ชื่อย่อว่า **UCSD** หรือบางครั้งก็เรียก **UC San Diego** เป็นมหาลัยวิจัยของรัฐซึ่งตั้งอยู่ที่ ลาโฮยา (La Jolla) เมืองแซนดีเอโก รัฐแคลิฟอร์เนีย ประเทศสหรัฐอเมริกา  UCSD เป็นมหาวิทยาลัยหนึ่งในระบบมหาวิทยาลัยแคลิฟอร์เนีย ก่อตั้งเมื่อปี ค.ศ.1960 ใกล้กับ สถาบันสมุทรศาสตร์สคริปส์ (Scripps Institution of Oceanography) ซึ่งมีก่อนหน้านั้นแล้ว มหาวิทยาลัยนี้มีนักศีกษาระดับปริญญาตรีจำนวน 23,805 คน และระดับบัณฑิตศึกษาจำนวน 4,689 คน (สถิติของเทอม ค.ศ. 2013) ในปีการศีกษา 2005-2006 มีหลักสูตรทั้งหมด 6,802 หลักสูตร 

มหาวิทยาลัยประกอบด้วยวิทยาลัย 6 แห่งซึ่งประกอบไปด้วย:
# วิทยาลัยวอร์เรน
# วิทยาลัยโรสเวท์
# วิทยาลัยเมียร์
# วิทยาลัยเรเวลล์
# วิทยาลัยมาร์ชอลล์
# วิทยาลัยซิกซท์
เปิดสอนระดับปริญญาตรี 125 สาขา ระดับปริญญาโท 50 หลักสูตร ระดับปริญญาเอก 51 หลักสูตร หลักสูตรระดับปริญญาตรีของมหาวิทยาลัยนี้ถูกจัดอยู่ในลำดับที่ 8 ในมหาวิทยาลัยของรัฐในประเทศสหรัฐอเมริกาตามการจัดอันดับของ *U.S News &World Report* เมื่อปี ค.ศ.2012

## อ้างอิง

หมวดหมู่:สถาบันอุดมศึกษาในรัฐแคลิฟอร์เนีย
แซนดีเอโก
แผ่นดินไหวในไครสต์เชิร์ช มิถุนายน พ.ศ. 2554

**แผ่นดินไหวในไครสต์เชิร์ช มิถุนายน พ.ศ. 2554** เป็นแผ่นดินไหวดระดับตื้น แมกนิจูด 6.3  ซึ่งเกิดขึ้นเมื่อวันที่ 13 มิถุนายน พ.ศ. 2554 เวลา 14.20 น. ตามเวลาท้องถิ่น (02:20 UTC) มีศูนย์กลางอยู่ลึก 6 กิโลเมตร ห่างจากไครสต์เชิร์ชราว 13 กิโลเมตร ซึ่งเดิมเคยถูกทำลายจากแผ่นดินไหวเมื่อเดือนกุมภาพันธ์ที่ผ่านมา แมกนิจูด 6.3 แผ่นดินไหวครั้งนี้เกิดขึ้นหลังแผ่นดินไหวแมกนิจูด 5.6  ซึ่งเกิดขึ้นในพื้นที่ที่ระดับความลึกเกิน 10 กิโลเมตรเล็กน้อย มีรายงานแยกโดย USGS ว่าเป็นแผ่นดินไหวนี้มีแมกนิจูด 6.0 และมีศูนย์กลางใต้ผิวโลกราว 9 กิโลเมตร

การสั่นสะเทือนอย่างรุนแรงในนครที่เกิดขึ้นภายหลังถูกจัดอยู่ในระดับ 8 ตามมาตราเมร์กัลลี ทำลายอาคารและทำให้เกิดความเสียหายเพิ่มเติมแก่อาคารจำนวนมากที่ได้รับผลกระทบจากแผ่นดินไหวครั้งที่แล้ว หอคอยประวัติศาสตร์ลิตเตลตันไทม์บอลสเตชันที่ได้รับความเสียหาย ก่อนงานรื้อถอนจะเสร็จสิ้น แผ่นดินไหวยังได้ทำสายโทรศัพท์ล่มและทำให้เกิดไฟฟ้าดับเป็นวงกว้าง ราว 54,000 ครัวเรือนไม่มีไฟฟ้าใช้ ค่าบูรณะประเมินไว้เพิ่มขึ้นเป็น 6,000 ล้านดอลล่าร์นิวซีแลนด์ เนื่องจากความเสียหายเพิ่มเติมจากแผ่นดินไหว มีผู้ได้รับบาดเจ็บจากแผ่นดินไหวสี่สิบหกคน และมีชายชราคนหนึ่งเสียชีวิตหลังถูกกระทบกระเทือนจนหมดสติ

## อ้างอิง

ไครสต์เชิร์ช มิถุนายน 2554
ไครสต์เชิร์ช มิถุนายน 2554
วงศ์งูแสงอาทิตย์

**วงศ์งูแสงอาทิตย์** () เป็นวงศ์ของงูไม่มีพิษวงศ์หนึ่ง ใช้ชื่อวิทยาศาสตร์ว่า Xenopeltidae 

มีทั้งหมดเพียง 2 ชนิด และสกุลเดียวเท่านั้น คือ *Xenopeltis* คือ งูแสงอาทิตย์ (*X. unicolor*) ที่พบได้กว้างไกลในทวีปเอเชีย โดยเฉพาะภูมิภาคเอเชียตะวันออกและเอเชียอาคเนย์ และ งูแสงอาทิตย์ไหหลำ (*X. hainanensis*) ที่พบได้บนเกาะไหหลำ และมณฑลที่ใกล้เคียงกันเท่านั้นของจีน

ลักษณะโดยรวมของงูในวงศ์นี้ คือ กระดูกแมคซิลลาเรียงตัวตามแนวยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารี มีฟันจำนวนมาก ไม่มีกระดูกเชิงกราน มีปอดข้างซ้ายขนาดใหญ่ มีท่อนำไข่ทั้งสองข้างและเจริญเท่ากัน

มีลำตัวกลมยาว มีขนาดยาวได้เต็มที่ถึง 1.3 เมตร แต่โดยเฉลี่ยคือ 80 เซนติเมตร หัวป้านและมีหางสั้น แผ่นเกล็ดบนหัวใหญ่ แต่เกล็ดปกคลุมลำตัวด้านหลังและด้านท้องเล็ก เกล็ดเรียบเป็นมันแวววาว พื้นผิวของเกล็ดเมื่อสะท้อนกับแสงแดดจะเกิดเป็นเหลือบสี อันเป็นที่มาของชื่อสามัญ มีอุปนิสัยอาศัยอยู่ในโพรง แต่ส่วนมากจะใช้โพรงของสัตว์อื่น อาศัยได้ในพื้นที่ที่ความหลากหลายมาก ตั้งแต่ป่าสมบูรณ์จนถึงพื้นที่เกษตรกรรมของมนุษย์

หากินทั้งในเวลากลางวันและกลางคืน มักอาศัยอยู่ในที่ ๆ มีน้ำ กินอาหารได้หลากหลายรวมถึงสัตว์มีกระดูกสันหลังทุกกลุ่ม แต่ในวัยอ่อนจะมีฟันที่ดัดแปลงมาเพื่อกินจิ้งเหลนโดยเฉพาะ แพร่ขยายพันธุ์โดยการวางไข่ และวางไข่ได้มากถึง 17 ฟอง

## อ้างอิง

หมวดหมู่:งู
หมวดหมู่:วงศ์งูแสงอาทิตย์
แผ่นดินไหวในรัฐเวอร์จิเนีย พ.ศ. 2554

**แผ่นดินไหวในรัฐเวอร์จิเนีย พ.ศ. 2554** เกิดขึ้นในวันที่ 23 สิงหาคม พ.ศ. 2554 เมื่อเวลา 19.51 น. ตามเวลาท้องถิ่น (17:51 UTC) ในพื้นที่เปียดมอนต์ของรัฐเวอร์จิเนีย สหรัฐอเมริกา ศูนย์กลางแผ่นดินไหว ในลุยซาเคาน์ตี ห่างไปทางตะวันออกเฉียงเหนือของริชมอนด์ 61 กิโลเมตร และ 8 กิโลเมตรทางใต้-ตะวันออกเฉียงใต้ของเมืองมิเนอรัล 8 กิโลเมตร แผ่นดินไหวครั้งนี้เป็นแผ่นดินไหวระหว่างแผ่นเปลือกโลกโดยมีวัดขนาดได้ที่แมกนิจูด 5.8 และวัดความรุนแรงได้ระดับ 7 ตามมาตราเมร์กัลลี เกิดแผ่นดินไหวตามหลายครั้ง ซึ่งมีขนาดใหญ่สุด 4.5 เกิดขึ้นหลังการสั่นสะเทือนหลัก

แผ่นดินไหวดังกล่าว ร่วมกับแผ่นดินไหวขนาด 5.8 บนชายแดนนิวยอร์ก-ออนแทรีโอ ใน พ.ศ. 2487 เป็นแผ่นดินไหวครั้งใหญ่ที่สุดที่เกิดขึ้นในสหรัฐอเมริกาทางตะวันออกของเทือกเขาร็อกกีตั้งแต่แผ่นดินไหวใน พ.ศ. 2440 ซึ่งมีศูนย์กลางในกิลส์เคาน์ตีในเวอร์จิเนียตะวันตก โดยมีความรุนแรงประเมินไว้ที่ 5.8 หรือขนาด 5.9 

แผ่นดินไหวครั้งนี้สามารถรู้สึกได้ในหลายสิบรัฐของสหรัฐอเมริกาและในหลายรัฐของแคนาดา แต่ไม่มีผู้เสียชีวิตและมีรายงานผู้ได้รับบาดเจ็บเล็กน้อย

พบความเสียหายเล็กน้อยต่ออาคารเป็นวงกว้าง ความเสียหายประเมินโดยธุรกิจจำลองความเสี่ยงแห่งหนึ่งอยู่ระหว่าง 200 ถึง 300 ล้านดอลล่าร์สหรัฐ โดยมีการประกันภัยราว 100 ล้านดอลล่าร์สหรัฐ

## อ้างอิง

เวอร์จิเนีย 2554
เวอร์จิเนีย 2554
แผ่นดินไหวในรัฐสิกขิม พ.ศ. 2554

**แผ่นดินไหวในรัฐสิกขิม พ.ศ. 2554** หรือรู้จักกันว่า **แผ่นดินไหวหิมาลัย พ.ศ. 2554** เป็นแผ่นดินไหวแมกนิจูด 6.9 มีศูนย์กลางอยู่ภายในพื้นที่อนุรักษ์กันเจนชุงคา ใกล้พรมแดนเนปาลและรัฐสิกขิมของอินเดีย เมื่อเวลา 18.10 น. ตามเวลาท้องถิ่น (12:40 UTC) ของวันที่ 18 กันยายน พ.ศ. 2554 แผ่นดินไหวครั้งนี้สามารถรู้สึกได้ทั้งอินเดียตะวันออกเฉียงเหนือ เนปาล ภูฏาน บังกลาเทศและทิเบตใต้

มีผู้เสียชีวิตจากเหตุแผ่นดินไหวอย่างน้อย 111 คน ผู้เสียชีวิตส่วนใหญ่อยู่ในรัฐสิกขิม โดยมีรายงานการเสียชีวิตทั้งในและใกล้ Singtam ในเขตสิกขิมตะวันออก อาคารหลายหลังพังทลายในกังต๊อก มีผู้เสียชีวิตสิบเอ็ดคนในเนปาล รวมทั้งสามคนหลังกำแพงถล่มลงในสถานทูตอังกฤษในกรุงกาฐมาณฑุ ที่อื่น ความเสียหายทางโครงสร้างเกิดขึ้นในบังกลาเทศ ภูฏาน และทั่วประเทศทิเบต มีผู้เสียชีวิตยืนยันอีกเจ็ดคนในทิเบต
 
แผ่นดินไหวครั้งนี้เป็นแผ่นดินไหวสำคัญครั้งที่สี่ในอินเดียจนถึงเดือนกันยายน พ.ศ. 2554

## อ้างอิง

สิกขิม 2554
สิกขิม 2554
สิกขิม 2554
สิกขิม 2554
ลุยส์ ซัวเรซ (แก้ความกำกวม)

**ลุยส์ ซัวเรซ** () อาจหมายถึง: 

* ลุยส์ อัลเบร์โต ซัวเรซ ดีอัซ (เกิด ค.ศ. 1987) นักฟุตบอลชาวอุรุกวัย ปัจจุบันเล่นอยู่กับสโมสรฟุตบอลลิเวอร์พูล 
* ลุยส์ ซัวเรซ เฟร์นันเดซ (เกิด ค.ศ. 1924) นักประวัติศาสตร์ชาวสเปน
* ลุยส์ ซัวเรซ มีรามอนเตส (เกิด ค.ศ. 1935) อดีตนักฟุตบอลสโมสรฟุตบอลบาร์เซโลนา อินเตอร์มิลาน และนักฟุตบอลและผู้จัดการทีมชาติสเปน 
* ลุยส์ เฟร์นันโด ซัวเรซ (เกิด ค.ศ. 1959)  ผู้จัดการทีมฟุตบอลชาวโคลอมเบีย
รายชื่อโบราณสถานในจังหวัดเชียงใหม่

|}

## แหล่งข้อมูลอื่น

เชียงใหม่

หมวดหมู่:รายชื่อเกี่ยวกับจังหวัดเชียงใหม่
อันดับหนังสือขายดีเดอะนิวยอร์กไทมส์

**อันดับหนังสือขายดีเดอะนิวยอร์กไทมส์** เป็นที่รู้จักกันอย่างแพร่หลายที่มีความโดดเด่นในการจัดอันดับหนังสือขายดีของสหรัฐอเมริกา ที่ได้รับการเผยแพร่เป็นรายสัปดาห์ในนิตยสาร *[[เดอะนิวยอร์กไทมส์บุ๊ครีวิว]]* โดยมีการเผยแพร่ในฉบับวันอาทิตย์ของ *[[เดอะนิวยอร์กไทมส์]]* และได้รับการจัดพิมพ์แบบสแตนอโลน ซึ่งอันดับหนังสือขายดีนี้ได้รับการนำเสนออย่างต่อเนื่องตั้งแต่วันที่ 9 เมษายน ค.ศ. 1942 เป็นต้นมา

## ผลกระทบจากการจำหน่ายหนังสือ
จากการวิเคราะห์ของสแตนฟอร์ทบิสิเนสสคูล พบว่าผู้ซื้อหนังสือส่วนใหญ่ใช้อันดับของ 'ไทมส์ เป็นแนวทางในการซื้อ จากกรณีศึกษา สรุปได้ว่านักเขียนที่ไม่ค่อยได้รับการรู้จักต่างได้รับประโยชน์อย่างมากจากอันดับรายการ ในขณะที่นักเขียนหนังสือขายดีตลอดกาล อย่างเช่น ดาเนียล สตีล หรือ จอห์น กริสแฮม ไม่พบประโยชน์จากการเพิ่มยอดจำหน่ายนี้

รายการขายดีที่สุดอาจไม่สะท้อนถึงการขายหนังสือโดยรวม หนังสือที่ไม่เคยติดอันดับของรายการก็สามารถขายได้คล่องไม่ยิ่งหย่อนไปกว่าหนังสือติดอันดับของรายการ นี่เป็นเพราะอันดับหนังสือขายดีสะท้อนให้เห็นเฉพาะยอดจำหน่ายของแต่ละสัปดาห์ แต่ไม่ได้นับยอดรวมทั้งหมด ดังนั้น หนังสือเล่มหนึ่งอาจจะขายได้มากในสัปดาห์นั้นและสามารถติดอันดับรายการ ในขณะที่รายการอื่นอาจเป็นไปแบบช้าๆและไม่ติดอันดับรายการ หากแต่จำนวนครั้งที่พิมพ์กลับเพิ่มมากขึ้นเมื่อเวลาผ่านไป

## อ้างอิง

## แหล่งข้อมูลอื่น
* The New York Times Best Seller List (current)
* The New York Times Best Seller List (historical)
* Previous Fiction #1 Best Sellers
* Previous Non-Fiction #1 Best Sellers
* Controversy Regarding New Children's List 

หมวดหมู่:เดอะนิวยอร์กไทมส์
จิ้งเหลนบ้าน

**จิ้งเหลนบ้าน** (; ชื่อวิทยาศาสตร์: *Eutropis multifasciata*) เป็นสัตว์เลื้อยคลานในวงศ์จิ้งเหลน (Scincidae)

นับเป็นจิ้งเหลนชนิดที่ได้ง่ายและบ่อยที่สุดในประเทศไทย มีลำตัวหนา แต่หลังแบนจึงดูคล้ายว่ามีลำตัวเป็นรูปสี่เหลียมทรงกระบอก หัวและลำตัวมีสีน้ำตาลเหลือบทอง เกล็ดมีความเงางาม มีลายเส้นสีดำข้างลำตัวตั้งแต่ 5–7 ขีด ปลายปากเรียวแหลมและเล็ก ด้านข้างลำตัวเป็นสีน้ำตาลเข้มมีจุดสีขาว ขณะที่บางตัวเป็นสีส้ม มีหางเรียวยาว ใต้ท้องสีขาวเทาหรือออกเหลือง มีความยาวลำตัวประมาณ 81–90 มิลลิเมตร หางยาวประมาณ 142–156 มิลลิเมตร 

จิ้งเหลนบ้านเป็นสัตว์เลื้อยคลานที่พบได้ทั่วไปในหลากหลายภูมิประเทศ ตั้งแต่ในป่าทึบจนถึงพื้นที่ในสังคมเมืองใหญ่ เช่น สวนสาธารณะหรือสวนหลังบ้าน เป็นสัตว์ที่กินอาหารได้หลากหลาย แต่นิยมกินแมลงมากที่สุด แต่อาจจะกินสัตว์ครึ่งบกครึ่งน้ำอย่างเขียดได้ด้วย โดยมักหากินบนพื้นดินเป็นหลัก

มีการกระจายพันธุ์ที่กว้างขวาง ตั้งแต่อนุทวีปอินเดีย, เอเชียอาคเนย์, จีนตอนใต้ จนถึงออสเตรเลีย วางไข่โดยการผสมพันธุ์ในฤดูฝน ตัวเมียที่มีขนาดเล็กกว่าจะเข้าไปในถิ่นอาศัยของตัวผู้ และมีการวิ่งไล่กันสักพักจึงจะมีการผสมพันธุ์เกิดขึ้น เริ่มวางไข่ในเดือนมิถุนายน-กรกฎาคม

จิ้งเหลนบ้านยังมีชื่อเรียกแตกต่างออกไปในแต่ละถิ่นว่า "จักเล้อ" หรือ"ขี้โก๊ะ" เป็นต้น

## อ้างอิง

## แหล่งข้อมูลอื่น

หมวดหมู่:จิ้งเหลน
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศออสเตรเลีย
ตราแผ่นดินของอุซเบกิสถาน

**[[ตราแผ่นดิน]]ของ[[อุซเบกิสถาน]]** ( ) ประกาศใช้อย่างเป็นทางการเมื่อวันที่ 2 กรกฎาคม, พ.ศ. 2535. โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตอุซเบก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ.

ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้อุซเบกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวอุซเบก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง.   

ยอดบนของตราแผ่นดิน มีดาวสีฟ้า 8 แฉก  (۞) ภายในมีพระจันทร์เสี้ยว และ ดาว 5 แฉก รูปเหล่านี้เป็นสีขาว, หมายถึง ศาสนาอิสลาม, และความเจริญก้าวหน้าของชาติ.

เหนือช่อดอกฝ้าย และ รวงข้าวสาลี มีรูปนกคูโม่ (นกในวรรณคดี) กางปีกโค้ง ซึ่งโบยบินเหนือภูเขามีแม่น้ำอามูรดารยาและแม่น้ำเซอร์ดารยาล้อมรอบภายใต้แสงรัศมีของดวงอาทิตย์ หมายถึง สันติภาพ ความรัก และ อิสรภาพของชาติ ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลังดุจจ้าวเวหา

## อ้างอิง

## แหล่งข้อมูลอื่น
* Embassy of Uzbekistan to the United States | About Uzbekistan | State Symbols 
* Uzbek COA at FOTW

ออุซเบกิสถาน
หมวดหมู่:สัญลักษณ์ของประเทศอุซเบกิสถาน
ลุยส์ ซัวเรซ มิรามอนเตส

**ลุยส์ ซัวเรซ มิรามอนเตส** () (2 พฤษภาคม ค.ศ. 1935 – 9 กรกฎาคม ค.ศ. 2023) เป็นอดีตนักฟุตบอลและผู้จัดการทีมฟุตบอล เล่นในตำแหน่งกองกลางให้กับสโมสรเดปอร์ติโบเดลาโกรุญญา, เซเด เอสปัญญาอินดุสเตรียล, บาร์เซโลนา, อินเตอร์มิลาน, ซัมป์โดเรีย และฟุตบอลทีมชาติสเปน 

ซัวเรซถือเป็นนักฟุตบอลสเปนที่ยอดเยี่ยมที่สุดคนหนึ่ง ได้รับการพูดถึงการเล่นที่งดงาม สไตล์การเล่นที่สวยงาม ได้รับฉายาว่า *เอลอาร์กีเตกโต* (The Architect: สถาปนิก) ที่เขามีมุมมองการผ่านลูกและการยิงลูก และในปี ค.ศ. 1960 เขาเป็นนักฟุตบอลที่เกิดในสเปนคนแรกที่ได้รับการลงคะแนนเสียงเป็นนักฟุตบอลยอดเยี่ยมแห่งปีของทวีปยุโรป ในปี ค.ศ. 1964 ยังช่วยให้สเปนชนะในการแข่งขันฟุตบอลชิงแชมป์แห่งชาติยุโรป เขาเกษียณจากการเป็นนักฟุตบอลในปี ค.ศ. 1973 หลังจากเล่นให้กับซัมป์โดเรีย 3 ฤดูกาล

ซัวเรซได้เริ่มอาชีพเป็นผู้ฝึกสอนนักกีฬาและผู้จัดการทีมอินเตอร์มิลาน 3 วาระ ซัวเรซยังได้เป็นผู้จัดการทีมฟุตบอลทีมชาติสเปนยู 21 และทีมชุดใหญ่

## อ้างอิง

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมฟุตบอลชาวสเปน
หมวดหมู่:บุคคลจากแคว้นกาลิเซีย
หมวดหมู่:ผู้จัดการทีมฟุตบอลทีมชาติสเปน
หมวดหมู่:ผู้เล่นในฟุตบอลโลก 1962
หมวดหมู่:ผู้ชนะเลิศบาลงดอร์
เครื่องหมายเสริมสัทอักษร

**เครื่องหมายเสริมสัทอักษร** เป็นเครื่องหมายที่ใช้กำกับอักษรโรมัน ซึ่งมีอยู่ในแป้นพิมพ์ เช่น เกรฟ และดับเบิลเกรฟ

## รายชื่อภาษาที่มีเครื่องหมายเสริมสัทอักษร
* ภาษากรีก1
* ภาษาดัตช์
* ภาษานอร์เวย์
* ภาษาโปรตุเกส
* ภาษาฝรั่งเศส
* ภาษาเยอรมัน
* ภาษาเวียดนาม
* ภาษาโวลาปุก
* ภาษาสเปน
* ภาษาอิตาลี
* ภาษาเอสเปรันโต

## หมายเหตุ
1 บางตัวใช้เครื่องหมายเสริมสัทอักษรเป็นอักษร

หมวดหมู่:เครื่องหมายเสริมสัทอักษร
ภาษาเรอหวั่ง

**ภาษาเรอหวั่ง** (Rawang language) หรือ**ภาษากนุง-เรอหวั่ง**มีผู้พูดทั้งหมด 122,600 คน ชนเผ่าเรอหวั่งเป็นชนกลุ่มน้อย จึงไม่ค่อยเป็นที่รู้จัก.  ในปัจจุบันอาศัยอยู่กระจัดกระจายในแต่ละประเทศ ซึ่งบรรพบุรุษมาจากทางตะวันออกกลางและอพยพลงมาเรื่อยๆ พบมากที่สุดในพม่า 62,100 คน (พ.ศ. 2543) ในรัฐคะฉิ่น ทางเหนือของมยิตจีนา และชาวเรอหวั่งส่วนมากในพม่าจะอาศัยอยู่ที่ เมืองพูตาโอ ทางเหนือสุดของพม่า ที่ทีภูเขาหิมะที่เป็นที่น่าตื่นตาตื่นใจและเป็นสัญลักษณ์ของชาวเรอหวั่ง พบในอินเดีย 60,500 คน (พ.ศ. 2543) ในรัฐอรุณาจัลประเทศใกล้กับชายแดนพม่า และชายแดนจีนด้านที่ติดกับทิเบต พบในประเทศจีน มณฑลยุนนาน เมืองกงชาง 5,000 พบในประเทศไทยในภาคเหนือ จ.เชียงใหม่ และ กรุงเทพมหานคร ประมาณ1,000 คน ซึ่งในประเทศไทยกลุ่มเรอหวั่งยังไม่เป็นที่รู้จักเนื่องจากมีน้อยมาก และยังอยู่กระจัดกระจายในต่างประเทศ เช่น สหรัฐอเมริกา ออสเตรเลีย ฝรั่งเศส นอเวย์ สวีเดน แคนาดา เดนมาร์ค นิวซีแลนด์ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง ผู้พูดภาษานี้ในพม่าพูดภาษาพม่า ภาษาลีซูหรือภาษาจิ่งเผาะได้ด้วย เขียนด้วยอักษรละติน มีหนังสือพิมพ์ตีพิมพ์ด้วยภาษานี้ เรียงประโยคแบบประธาน-กรรม-กริยา

ภาษาเรอหวั่งแบ่งออกเป็น 4 สำเนียง ได้แก่ มัดหว่าง, หลุ่งมี, ดั่งสั่ล, ดะหรู่ 

## ระบบเสียง
### พยัญชนะ

# , ,  เมื่อเป็นพยัญชนะสะกดจะกลายเป็นเสียง , , 
#  ใช้เป็นพยัญชนะสะกดเท่านั้น ส่วนพยัญชนะต้นไม่ปรากฏรูป
# , ,  ใช้เป็นพยัญชนะควบได้
#  ใช้เฉพาะในคำยืม
#  บางครั้งก็เขียนเป็น 

### สระ

# สามารถใช้เครื่องหมายทวิภาค  เพื่อต่อเสียงสระให้ยาว ซึ่งพบได้ทั้งสระเดี่ยวและสระประสม โดยมากใช้เพื่อการผันคำศัพท์
# สระที่เขียนติดกันจะเชื่อมเสียงรวมกันโดยไม่มี /ʔ/

### วรรณยุกต์
มีวรรณยุกต์ 4 เสียง คือ สูง กลาง ต่ำ และเบา แสดงได้ด้วยเครื่องหมายกำกับบนสระ     ระดับเสียงอธิบายได้เป็น /55/, /33/, /31/ และ /ไม่มี/ ตามลำดับ

เสียงเบาจะปรากฏในพยางค์เปิด (คือไม่มีพยัญชนะสะกด) เสียงจริงอาจจะสูงกลางต่ำก็ได้ตามคำแวดล้อม และการเขียนในปัจจุบัน เสียงกลางไม่ต้องเติมเครื่องหมายขีดบนตลอดเวลา เพื่อความสะดวก

พยางค์ที่สะกดด้วยเสียงกัก     จะเป็นเสียงสูงเสมอโดยที่ไม่ต้องเติมเครื่องหมาย

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศอินเดีย
หมวดหมู่:ภาษาในประเทศพม่า
หมวดหมู่:ภาษาในประเทศจีน
ไฟนอลแฟนตาซี XIII-2

**ไฟนอลแฟนตาซี XIII-2** (; ) เป็นเกมสมมติบทบาท ภาคต่อของไฟนอลแฟนตาซี XIII พัฒนาและจัดจำหน่ายโดยบริษัทสแควร์เอนิกซ์ สำหรับเครื่องเล่นเกม เพลย์สเตชัน 3 และ เอกซ์บอกซ์ 360 วางจำหน่ายในญี่ปุ่นเมื่อวันที่ 15 ธันวาคม พ.ศ. 2554 และจำหน่ายในอเมริกาเหนือ ในวันที่ 31 มกราคม พ.ศ. 2555

ระบบการต่อสู้ในภาคนี้คล้ายคลึงกับภาค XIII แต่มีการเพิ่มนาฬิกาม็อกเพื่อเพิ่มโอกาสการโจมตีก่อน การปรับแต่งรูปแบบการโจมตี และสามารถนำมอนสเตอร์เข้าเป็นพวกได้โดยใช้คริสตัลที่ตกระหว่างการต่อสู้ นอกจากนี้ในระหว่างการต่อสู้กับบอสบางตัวยังมีช่วงที่ต้องกดปุ่มต่อเนื่องเพื่อเพิ่มความเสียหายแก่ศัตรู และยังมีโอกาสได้ไอเท็มพิเศษหากทำได้ครบตามที่เกมกำหนด ส่วนระบบพัฒนาตัวละครนั้นจะยังใช้ระบบคริสตัลเลียมเช่นเดิม แต่จะสามารถเดินไปได้ทุกสถานะภาพ (Role) ตั้งแต่เริ่มเกม และเมื่อเลเวลอัพสามารถเลือกได้ว่าจะเพิ่มค่าสถานะด้านใด

ไฟนอลแฟนตาซี XIII-2 ยังเพิ่มระบบไลฟ์ทริกเกอร์ เป็นการตอบคำถามในการดำเนินเริ่อง อันจะส่งผลไปยังการได้ไอเท็มพิเศษ รวมถึงเป็นการกำหนดฉากจบของเกมด้วย ส่วนการเดินทางในไฟนอลแฟนตาซี XIII-2 นั้น จะใช้เกทในแต่ละสถานที่ข้ามห้วงเวลา โดยใช้โอพาร์ท หรืออาร์ทิแพกต์ในภาคภาษาอังกฤษในการเปิดเกท โดยทางเชื่อมระหว่างแต่ละเกทนั้น เรียกว่า ฮิสทอเรีย ครักซ์ เปรียบเสมือนแผนที่ของเกม ไฟนอลแฟนตาซี XIII-2 ยังนับเป็นไฟนอลแฟนตาซีภาคหลักภาคแรกที่เพิ่มระบบการเซฟอัตโนมัติเมื่อถึงเหตุการณ์สำคัญ การปรับระดับความยากของเกมระหว่างการเล่น และเพิ่มส่วนขยายจากระบบออนไลน์ (Downloadable Content)

ในภาคนี้ เซร่าห์ ฟารอน น้องสาวของไลท์นิ่ง ตัวละครหลักในภาค XIII จะเป็นผู้ดำเนินเรื่องหลัก ส่วนพี่สาวจะเป็นเพียงผู้ดำเนินเรื่องในช่วงแรกและบรรยายแทรกในบางช่วงเท่านั้น เซร่าห์จะเดินทางไปพร้อมกับ โนเอล ไครส์ ชายผู้ข้ามเวลาจากอนาคต เพื่อค้นหาปริศนาการหายตัวไปอย่างกะทันหันของพี่สาวหลังจากจบเกมในภาค XIII

## การตอบรับ
*ไฟนอลแฟนตาซี XIII-2* ได้รับคะแนนเต็มจากนิตยสารญี่ปุ่น *[[แฟมิซือ]]* และ *[[เด็งเงคิเพลย์สเตชัน]]*

นิตยสารเด็งเงคิให้เรทของเกมนี้อยู่ที่ เรทเอส ซึ่งเป็นเรทสูงสุดที่มีอยู่ของนิตยสารนี้

ในช่วงสัปดาห์แรกของการเปิดตัวในประเทศญี่ปุ่น *ไฟนอลแฟนตาซี XIII-2* สามารถทำยอดจำหน่าย 524,000 ชุด ซึ่งเป็นเวอร์ชันเพลย์สเตชัน 3 อันดับท็อปของตาราง ในขณะที่เวอร์ชันเอ็กซ์บ็อกซ์อยู่ในลำดับที่ 48 ทั้งนี้ก็เนื่องด้วยมีลูกค้าเอ็กซ์บ็อกซ์ 360 เป็นจำนวนน้อยในประเทศญี่ปุ่น โดยจำนวนหน่วยซื้อ ได้รับการบันทึกว่ามีจำนวนน้อยกว่าภาคก่อนที่ยอดจำหน่าย 1.5 ล้านหน่วยในสัปดาห์แรกของการเปิดตัว

## หมายเหตุ

## อ้างอิง

## แหล่งข้อมูลอื่น
*  
** 
*  
*  

13-2
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมเกี่ยวกับการเดินทางข้ามเวลา
อายออฟเดอะไทเกอร์

"**อายออฟเดอะไทเกอร์"** () เป็นเพลงของเซอร์ไวเวอร์ วงดนตรีร็อกอเมริกัน จากอัลบัมในชื่อเดียวกัน เป็นผลงานอัลบัมที่สามของวง ออกเป็นซิงเกิลวางจำหน่ายเมื่อวันที่ 29 พฤษภาคม ค.ศ. 1982 ได้รับความนิยมจากการออกอากาศทางเอ็มทีวีและรายการวิทยุ จนติดอันดับชาร์ตอันดับเพลงทั่วโลก รวมถึงอันดับ 1 บิลบอร์ดฮอต 100 และชาร์ตซิงเกิลแห่งสหราชอาณาจักร 

เพลงนี้แต่งโดยแฟรงกี ซัลลิแวนและจิม ปีเตอร์ริก มือกีตาร์/คีย์บอร์ด และนักร้องนำของวง ตามคำขอของซิลเวสเตอร์ สตอลโลน เพื่อใช้เป็นเพลงธีมของภาพยนตร์เรื่อง *[[ร็อคกี้]] ภาค 3*  หลังจากที่สตอลโลนพยายามติดต่อกับวงควีน เพื่อขอสิทธิ์นำเพลง *[[Another One Bites the Dust]]* มาใช้ แต่ไม่ได้รับอนุญาต 

เพลงนี้ได้รับรางวัลแกรมมี ได้รับการเสนอชื่อเข้าชิงรางวัลออสการ์สาขาเพลงประกอบยอดเยี่ยม  และได้รับการโหวตเป็น "เพลงใหม่ยอดเยี่ยม"  รางวัลพีเพิลส์ชอยส์ ในปี 1984 เพลงนี้ถูกนำมาล้อเลียนโดย "เวียร์ด อัล" แยนคอวิค เป็นเพลงชื่อ "Theme from Rocky XIII (The Rye or the Kaiser)" 

เนื่องด้วยเพลงนี้มีท่อนริฟกีตาร์และการร้องประสานที่สร้างความรู้สึกฮึกเหิม ทำให้นิยมนำมาประกอบภาพยนตร์โฆษณา และใช้ในการรณรงค์ทางการเมือง เช่นในการหาเสียงของจอร์จ ดับเบิลยู บุชในปี 2004  จอห์น แมคเคนในปี 2008  และนิวต์ กิงริชในปี 2012

เมื่อวันที่ 30 มกราคม 2012 ตัวแทนของแฟรงกี ซัลลิแวน ได้ยื่นคำร้องต่อศาลชิคาโก ให้ทีมงานของนิวต์ กิงริช หยุดนำเพลง อายออฟเดอะไทเกอร์ มาใช้ในการรณรงค์หาเสียงโดยไม่ได้รับอนุญาต และเรียกร้องค่าเสียหายที่เกิดขึ้นนับตั้งแต่ปี 2009 ซึ่งมีการละเมิดเป็นครั้งแรก

## ชาร์ต
### ชาร์ตประจำสัปดาห์

### ชาร์ตสิ้นปี

### ชาร์ตตลอดกาล

## การรับรอง

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:เพลงอเมริกัน
หมวดหมู่:ซิงเกิลในปี พ.ศ. 2525
หมวดหมู่:ซิงเกิลอันดับที่ 1 ออริกอนชาร์ต
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงจากภาพยนตร์
Heloderma

***Heloderma*** เป็นสกุลของกิ้งก่า toxicofera ที่มี 5 ชนิด ทั้งหมดมีพิษ ถือเป็นสกุลขยายอันเดียวในวงศ์ Helodermatidae

## รายละเอียด

## อ้างอิง

## ข้อมูล
* 
*Ariano-Sánchez, D. & G. Salazar. 2007. Notes on the distribution of the endangered lizard, *Heloderma horridum charlesbogerti*, in the dry forests of eastern Guatemala: an application of multi-criteria evaluation to conservation. Iguana 14: 152–158. https://www.scribd.com/doc/11116925/Ariano-D-y-G-Salazar-2007-Notes-on-the-Distribution-of-the-Endangered-Lizard-Heloderma-horridum-charlesbogerti-in-the-Dry-Forests-of-Eastern-Gu
*Ariano-Sánchez, D. 2006. The Guatemalan beaded lizard: endangered inhabitant of a unique ecosystem. Iguana 13: 178–183. https://www.scribd.com/doc/11117893/Ariano-D-2006-The-Guatemalan-beaded-lizard-Endangered-inhabitant-of-a-unique-ecosystem-Iguana-133-178183
*CONVENTION ON INTERNATIONAL TRADE IN ENDANGERED SPECIES OF WILD FAUNA AND FLORA . 2007. Resume of the 14th Convention of the Parts. The Hague. The Netherlands.

## แหล่งข้อมูลอื่น

Schwandt, Hans- Joachim www.heloderma.net 2006 in 6 languages
* 
* 
* 

* About Beaded Lizards 
* Heloderma information
* Family Helodermatidae (Gila Monsters)
เทศบาลตำบลท้าวอู่ทอง

**ท้าวอู่ทอง** เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในอำเภออู่ทอง จังหวัดสุพรรณบุรี ถูกจัดตั้งขึ้นเป็นองค์การบริหารส่วนตำบล เมื่อวันที่ 19 มกราคม พ.ศ. 2539 ต่อมาในปี พ.ศ. 2550 ที่ประชุมสภาองค์การบริหารส่วนตำบลอู่ทองมีมติให้ยกฐานะขึ้นเป็นเทศบาลตำบลอู่ทอง โดยมีผลตั้งแต่วันที่ 24 กรกฎาคม พ.ศ. 2551 มีจำนวนประชากร 15,632 คน มีจำนวนครัวเรือนทั้งหมด 5,141 ครัวเรือน 

## ภูมิศาสตร์
เทศบาลตำบลท้าวอู่ทองครอบคลุมพื้นที่ตำบลอู่ทองทั้งตำบลนอกเหนือจากเขตเทศบาลตำบลอู่ทอง ตำบลอู่ทอง อำเภออู่ทอง จังหวัดสุพรรณบุรี มีอาณาเขตติดต่อพื้นที่ใกล้เคียงดังนี้                        

* **ทิศเหนือ** ติดต่อกับตำบลหนองโอ่ง
* **ทิศตะวันออก** ติดต่อกับ ตำบลกระจัน
* **ทิศใต้** ติดต่อกับ ตำบลยุ้งทะลาย และ ตำบลจรเข้สามพัน 
* **ทิศตะวันตก** ติดต่อกับ ตำบลจรเข้สามพัน 
* โดยมีพื้นที่เขตเทศบาลตำบลอู่ทองอยู่ภายใน

ลักษณะภูมิประเทศทางตะวันออกเป็นพื้นที่ราบ สูงกว่าระดับน้ำทะเลปานกลางประมาณ 6-10 เมตร เหมาะแก่การเพาะปลูก โดยเฉพาะข้าว ส่วนทางทิศตะวันตกจะเป็นภูเขาสูงประมาณ 60-200 เมตร เป็นเขตอนุรักษ์พันธ์ป่าไม้และจัดตั้งเป็นวนอุทยานแห่งชาติพุม่วง เชิงเขาเหมาะสมแก่การปลูกพืชไร่ เช่น อ้อย มันสำปะหลัง ข้าวโพด เป็นต้น


แผนที่แสดงเขตเทศบาลตำบลท้าวอู่ทองในเขตอำเภออู่ทอง.jpg|แผนที่แสดงเขตเทศบาลตำบลท้าวอู่ทองในอำเภออู่ทอง


## อ้างอิง

ท้าวอู่ทอง
ท้าวอู่ทอง
วงศ์กิล่ามอนสเตอร์

**วงศ์กิล่ามอนสเตอร์** () เป็นสัตว์เลื้อยคลานวงศ์หนึ่ง ใช้ชื่อทางวิทยาศาสตร์ว่า Helodermatidae อยู่ในอันดับย่อยกิ้งก่า

รูปร่างโดยรวมของสัตว์ในวงศ์นี้ คือ มีลำตัวป้อม หางป้อมและส่วนปลายมนกลม ซึ่งเป็นอวัยวะเก็บสำรองไขมัน มีต่อมน้ำพิษอยู่ในเนื้อเยื่อตามความยาวของขากรรไกรล่าง ผิวหนังลำตัวหนา เกล็ดปกคลุมลำตัวด้านหลังและด้านข้างเป็นตุ่มกลมและไม่มีกระดูกในชั้นหนังรองรับ แต่เกล็ดด้านท้องเป็นรูปเหลี่ยมและมีขนาดใหญ่กว่าเกล็ดด้านหลังรวมทั้งมีกระดูกในชั้นหนังรองรับ กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที (T) ในภาษาอังกฤษ หรือเป็นรูปโค้งและกระดูกไหปลาร้าเป็นรูปหักมุม ปล่อยหางหลุดจากลำตัวไม่ได้ พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์มีฟัน

มีลำตัวขนาดใหญ่ มีความยาวของลำตัวประมาณ 30-50 เซนติเมตร มีอยู่เพียงสกุลเดียว คือ *Heloderma* โดยมีความหมายว่า "ผิวที่เป็นปุ่ม" อันหมายถึงลักษณะผิวหนังของกิ่งก่าในวงศ์นี้ มีที่มาจากภาษากรีกโบราณคำว่า "hêlos" (ἧλος) หมายถึง "หัว" หรือ "เล็บ" หรือ "ปุ่ม" และ "Derma" (δέρμα) หมายถึง "ผิว"

เดิมถูกแบ่งออกเป็น 2 ชนิด คือ กิล่ามอนสเตอร์ (*H. suspectum*) และกิ้งก่าลูกปัด (*H. horridum*) แพร่กระจายพันธุ์ในทะเลทรายที่แห้งแล้งของสหรัฐอเมริกาจนถึงเม็กซิโกและกัวเตมาลา อาศัยอยู่บนพื้นดินโดยการขุดโพรง แต่สามารถปีนป่ายต้นไม้หรือโขดหินได้เป็นอย่างดี หากินในเวลากลางวันโดยอาศัยการฟังเสียงและรับภาพ มีอุปนิสัยหากินตามลำพัง โดยที่ กิล่ามอนสเตอร์จะกินสัตว์ขนาดใหญ่อย่าง กระต่ายหรือสัตว์ฟันแทะขนาดเล็กด้วย ส่วนกิ้งก่าลูกปัดจะหากินเพียงไข่นกและกิ้งก่าเท่านั้น  ทั้ง 2 ชนิดขยายพันธุ์ด้วยการวางไข่
 

แต่ปัจจุบันได้แบ่งออกอีกเป็น 3 ชนิด รวมเป็น 5 ชนิด คือ กิ้งก่าลูกปัดเชียปัน (*H. alvarezi*), กิ้งก่าลูกปัดริโอเฟอเต (*H. exasperatum*) และกิ้งก่าลูกปัดกัวเตมาลัน (*H. charlesbogerti*)

## อ้างอิง

## แหล่งข้อมูลอื่น

หมวดหมู่:กิ้งก่า
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์มีพิษ
หมวดหมู่:วงศ์กิล่ามอนสเตอร์
พิชัย เกียรติวินัยสกุล

**พิชัย เกียรติวินัยสกุล** (เกิด 3 ธันวาคม พ.ศ. 2498) อดีตสมาชิกสภาผู้แทนราษฎรจังหวัดลพบุรี สังกัดพรรคเพื่อไทย อดีตที่ปรึกษารัฐมนตรีช่วยว่าการกระทรวงมหาดไทย และอดีตนายกองค์การบริหารส่วนจังหวัดลพบุรี ปัจจุบันสังกัดพรรคพลังประชารัฐ

## ประวัติ
พิชัย เกิดเมื่อวันที่ 3 ธันวาคม พ.ศ. 2498 ที่ตำบลกกโก อำเภอเมืองลพบุรี จังหวัดลพบุรี เป็นบุตรนายเตี๊ยกกู่ แซ่โง้ว และนางฮุ้น สุภาพัตร์ มีพี่น้อง 7 คน เป็นญาติณัฐพล เกียรติวินัยสกุล อดีตสมาชิกสภาผู้แทนราษฎรจังหวัดลพบุรี ด้านครอบครัวสมรสกับนางพรรณอร เกียรติวินัยสกุล มีบุตร 3 คน

สำเร็จการศึกษาปริญญาตรี สาขานิติศาสตร์ จากมหาวิทยาลัยรามคำแหง

## งานการเมือง
อดีตเป็นสมาชิกสภาจังหวัด สมาชิกสภาองค์การบริหารส่วนจังหวัด รองนายกองค์การบริหารส่วนจังหวัด และนายกองค์การบริหารส่วนจังหวัดลพบุรี ตามลำดับ และเป็นประธานแนวร่วมประชาธิปไตยต่อต้านเผด็จการแห่งชาติจังหวัดลพบุรี

ปี พ.ศ. 2554 ลงสมัครสมาชิกสภาผู้แทนราษฎรในสังกัด สังกัดพรรคเพื่อไทย และได้รับการเลือกตั้งเป็นครั้งแรก โดยสามารถเอาชนะผ่องศรี ธาราภูมิ อดีต สส.พรรคประชาธิปัตย์ และรังสรรค์ สละชีพ จากพรรคภูมิใจไทย 

ต่อมาในปี พ.ศ. 2565 ได้ย้ายไปสังกัดพรรครวมไทยสร้างชาติ และในปี 2568 ได้ย้ายไปสังกัดพรรคพลังประชารัฐ

### สมาชิกสภาผู้แทนราษฎร
พิชัย เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*  ข้อมูลนักการเมือง , thaipoliticwiki
* นักการเมืองจังหวัดลพบุรี , สำนักวิทยบริการและเทคโนโลยีสารสนเทศ
*  สมาชิกสภาผู้แทนราษฎร ชุดที่ ๒๔, เว็บไซต์รัฐสภาไทย

หมวดหมู่:บุคคลจากอำเภอเมืองลพบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดลพบุรี
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคเพื่อไทย
หมวดหมู่:พรรครวมไทยสร้างชาติ
หมวดหมู่:บุคคลจากโรงเรียนวินิตศึกษา ในพระราชูปถัมภ์ฯ
หมวดหมู่:บุคคลจากโรงเรียนพิบูลวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:พรรคพลังประชารัฐ
อำนวย คลังผา

**อำนวย คลังผา** (เกิด 16 ตุลาคม พ.ศ. 2488) เป็นนักการเมืองชาวไทย อดีตกรรมการผู้ช่วยรัฐมนตรีประจำสำนักนายกรัฐมนตรี อดีตประธานคณะกรรมการประสานงานสมาชิกสภาผู้แทนราษฎร อดีตสมาชิกสภาผู้แทนราษฎรจังหวัดลพบุรี

## ประวัติ
อำนวย เกิดเมื่อวันที่ 16 ตุลาคม พ.ศ. 2488 เป็นบุตรนายฉ่าง กับนางเงิน คลังผา มีพี่น้อง 6 คน สมรสกับนางละมัย คลังผา มีบุตร 4 คน อาทิ นายนรินทร์ คลังผา สมาชิกสภาผู้แทนราษฎรจังหวัดลพบุรี นางสาวอุมาพร คลังผา นายก​องค์การ​บริหาร​ส่วน​ตำบล​วัง​เพลิง

สำเร็จการศึกษาศิลปศาสตรบัณฑิตกิตติมศักดิ์ สาขาพัฒนาชุมชน จากมหาวิทยาลัยราชภัฏเทพสตรี ศิลปศาสตรบัณฑิต และรัฐประศาสนศาสตรมหาบัณฑิต สาขารัฐประศาสนศาสตร์ จากมหาวิทยาลัยเกริก

## งานการเมือง
อำนวย เริ่มลงสมัครรับเลือกตั้งสมาชิกสภาผู้แทนราษฎรครั้งแรก ในการเลือกตั้ง พ.ศ. 2522 แต่ไม่ได้ถูกรับเลือก จนเว้นช่วงในการลงสมัคร มาจนถึงปี พ.ศ. 2539 ลงสมัครรับเลือกตั้งอีกครั้งในสังกัดพรรคความหวังใหม่ และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม 

พ.ศ. 2550 ลงสมัครในนามพรรคพลังประชาชน และพ.ศ. 2554 ในนามพรรคเพื่อไทย ชนะการเลือกตั้งทุกครั้ง

อนึ่ง อำนวยเคยเป็นเลขานุการรัฐมนตรีช่วยว่าการกระทรวงการคลัง (มารวย ผดุงสิทธิ์), เลขานุการรัฐมนตรีช่วยว่าการกระทรวงมหาดไทย (ประมวล รุจนเสรี) และเลขานุการรัฐมนตรีช่วยว่าการกระทรวงมหาดไทย (สมชาย สุนทรวัฒน์) 

วันที่ 26 พฤศจิกายน พ.ศ. 2561 อำนวย ย้ายมาร่วมงานกับพรรคพลังประชารัฐ 

ภายหลังจากการแพ้เลือกตั้งปี 2562 ในเดือนสิงหาคม พ.ศ. 2562 อำนวย ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี

เลือกตั้งคราวหน้า ส่งลูกชาย นรินทร์ คลังผา นายกองค์การบริหารส่วนตำบลวังเพลิง ลงสนามพรรคภูมิใจไทย ทวงแชมป์คืน

ในการเลือกตั้งปี พ.ศ. 2566 ได้ส่งบุตรชายลงสมัครรับเลือกตั้งในนามพรรคภูมิใจไทย

### สมาชิกสภาผู้แทนราษฎร
อำนวย คลังผา ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดลพบุรี สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลพบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลพบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลพบุรี สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายอำนวย คลังผา , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายอำนวย คลังผา, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายอำนวย คลังผา), ศูนย์ข้อมูลนักการเมืองไทย

หมวดหมู่:บุคคลจากอำเภอโคกสำโรง
หมวดหมู่:นักการเมืองไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:สมาชิกสภาผู้แทนราษฎรจังหวัดลพบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:บุคคลจากมหาวิทยาลัยราชภัฏเทพสตรี
อรุณลักษณ์ กิจเลิศไพโรจน์

**อรุณลักษณ์ กิจเลิศไพโรจน์** (เกิด 9 พฤศจิกายน พ.ศ. 2495) อดีตสมาชิกสภาผู้แทนราษฎรจังหวัดสมุทรปราการ เขต 1 พรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อชาติ ตั้งแต่ปี พ.ศ. 2561

## ประวัติ
อรุณลักษณ์ เกิดเมื่อวันที่ 9 พฤศจิกายน พ.ศ. 2495 ที่ตำบลบางพลีน้อย อำเภอบางบ่อ จังหวัดสมุทรปราการ เป็นบุตรนายเปงเชียง กับนางใช้ควง แซ่ปึง มีพี่น้อง 5 คน ด้านครอบครัวสมรสกับสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ ในรัฐบาลสมชาย วงศ์สวัสดิ์ มีบุตร 2 คน หนึ่งในนั้นเป็นนักการเมืองคือ ภิญโญ กิจเลิศไพโรจน์ ผู้สมัคร สส.พรรคเพื่อไทย

## งานการเมือง
อดีตเหรัญญิกพรรคเพื่อไทย ในชุดสุชาติ ธาดาธำรงเวชเป็นหัวหน้าพรรค

ปลายปี พ.ศ. 2551 สงคราม ซึ่งขณะนั้นดำรงตำแหน่งกรรมการบริหารพรรค และเป็นสมาชิกสภาผู้แทนราษฎรจังหวัดสมุทรปราการ ถูกตัดสิทธิ์ทางการเมือง 5 ปี ร่วมกับกลุ่มบ้านเลขที่ 109 ในคดียุบพรรคพลังประชาชน 

อรุณลักษณ์จึงลงสมัครรับเลือกตั้งแทนสามี โดยการเลือกตั้งถูกจัดขึ้นในวันที่ 11 มกราคม พ.ศ. 2552 ผลการเลือกตั้งอรุณลักษณ์แพ้สรชา วีรชาติวัฒนา จากพรรคประชาธิปัตย์ แต่ภายหลังคณะกรรมการการเลือกตั้งได้ตัดสินให้ใบแดงนางสรชา และจัดให้มีการเลือกตั้งใหม่อีกครั้ง ปรากฏว่าอรุณลักษณ์ชนะการเลือกตั้ง เป็นสมาชิกสภาผู้แทนราษฎรสมัยแรก

### สมาชิกสภาผู้แทนราษฎร
อรุณลักษณ์ กิจเลิศไพโรจน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งซ่อมสมาชิกสภาผู้แทนราษฎรสมุทรปราการ พ.ศ. 2552 จังหวัดสมุทรปราการ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรปราการ สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นางอรุณลักษณ์ กิจเลิศไพโรจน์ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนางอรุณลักษณ์ กิจเลิศไพโรจน์, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นางอรุณลักษณ์ กิจเลิศไพโรจน์), ศูนย์ข้อมูลนักการเมืองไทย

หมวดหมู่:บุคคลจากอำเภอบางบ่อ
หมวดหมู่:สกุลกิจเลิศไพโรจน์
หมวดหมู่:ชาวไทยเชื้อสายแต้จิ๋ว
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:นักการเมืองพรรคเพื่อไทย
หมวดหมู่:พรรคเพื่อชาติ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ตุ๊กแกบิน

**ตุ๊กแกบิน** () เป็นสัตว์เลื้อยคลานที่อยู่ในอันดับ Squamata ในวงศ์ตุ๊กแกและจิ้งจก (Gekkonidae) ใช้ชื่อสกุลว่า  *Ptychozoon*

## ลักษณะ
มีรูปร่างโดยรวมคล้ายกับจิ้งจกในสกุล *[[Hemidactylus]]* หรือจิ้งจกบ้าน แต่มีขนาดใหญ่กว่าเล็กน้อย มีจุดเด่น คือ มีแผ่นหนังระหว่างนิ้วเท้าและมีแผ่นหนังด้านข้างลำตัว ใช้สำหรับในการร่อนจากต้นไม้ต้นหนึ่งไปยังต้นหนึ่ง ที่อยู่ในระดับต่ำกว่า ด้วยการแผ่กางแผ่นหนังทั้งหมดออกและลงสู่เป้าหมายด้วยมุมที่น้อยกว่า  40° โดยสามารถร่อนได้ไกลถึง 200 ฟุต หรือ 60 เมตร
## ถิ่นที่อยู่
ตุ๊กแกบิน อาศัยอยู่ในป่าดิบและบริเวณที่มนุษย์อยู่อาศัย ส่วนใหญ่พบตั้งแต่จังหวัดประจวบคีรีขันธ์ของไทย ไปจรดถึงแหลมมลายู จนถึงอินโดนีเซีย แต่ก็มีรายงานพบที่อุทยานแห่งชาติภูหินร่องกล้า ในภาคเหนือ รวมถึงที่ปากน้ำแหลมสิงห์ อำเภอแหลมสิงห์ จังหวัดจันทบุรี ในภาคตะวันออก และพื้นที่ป่าสะแกราช อำเภอปักธงชัย จังหวัดนครราชสีมา ในภาคอีสานของไทยด้วย ออกหากินในเวลากลางคืน โดยกินแมลงเป็นอาหารหลัก

## การจำแนก
พบทั้งสิ้น 8 ชนิด 
**[[Ptychozoon horsfieldii]]*  (Gray, 1827)    
**[[Ptychozoon intermedium]]* Taylor, 1915    
**[[Ptychozoon kaengkrachanense]]* Sumontha, Pauwels, Kunya, Limlikhitaksorn, Ruksue, Taokratok, Ansermet, & Chanhome, 2012
**[[Ptychozoon kuhli]]* Stejneger, 1902    
**[[Ptychozoon lionotum]]* Annandale, 1905    
**[[Ptychozoon nicobarensis]]* Das & Vijayakumar, 2009    
**[[Ptychozoon rhacophorus]]* (Boulenger, 1899)    
**[[Ptychozoon trinotaterra]]* Brown, 1999    

พบในประเทศไทย 4 ชนิด 

## อ้างอิง

## แหล่งข้อมูลอื่น

หมวดหมู่:วงศ์จิ้งจกและตุ๊กแก
เถียนมี่มี่

**เถียนมี่มี่** ( แปลว่า หวานปานน้ำผึ้ง)  เป็นเพลงภาษาจีนกลาง ที่มีชื่อเสียงจากการขับร้องโดยเติ้ง ลี่จวิน เพลงนี้ได้รับความนิยมจนเปรียบเสมือนเป็นเพลงประจำตัวของเธอ  ถูกนำมาใช้เป็นเพลงเบื้องหลัง และเป็นชื่อภาษาจีนของภาพยนตร์เรื่อง *[[เถียน มี มี่ 3650 วันรักเธอคนเดียว]]* (Comrades: Almost a Love Story) ภาพยนตร์รักฮ่องกงในปี 1996 ผลงานกำกับของปีเตอร์ ชาน

เพลงนี้ดัดแปลงมาจากทำนองเพลงพื้นเมืองอินโดนีเซีย ชื่อเพลง "Dayung Sampan"  

## อ้างอิง

## แหล่งข้อมูลอื่น
* เพลง Dayung Sampan ขับร้องโดยนักร้องสิงคโปร์ ชื่อ วู เหม่ยหลิง
* เพลง Dayung Sampan ภาษามลายู
* คำร้องภาษาอินโดนีเซีย 

หมวดหมู่:เพลงในปี พ.ศ. 2522
หมวดหมู่:เพลงจีน
หมวดหมู่:เพลงอินโดนีเซีย
หมวดหมู่:เพลงภาษาจีน
หมวดหมู่:เติ้ง ลี่จวิน
สวนสัตว์กลางเกาหลี

**สวนสัตว์กลางเกาหลี** (; ) หรือ **สวนสัตว์กลางเปียงยาง** เป็นสวนสัตว์แห่งชาติของประเทศเกาหลีเหนือใกล้กับเขตมิดแทซองในย่านใจกลางเปียงยาง สวนสัตว์แห่งนี้มีสัตว์มากกว่า 5,000 ตัว ซึ่งเป็นสัตว์ 650 สปีชีส์ และครอบคลุมพื้นที่ประมาณหนึ่งตารางกิโลเมตร ที่แห่งนี้ได้ก่อตั้งขึ้นในเดือนเมษายน ค.ศ. 1959 ตามคำสั่งของ คิม อิลซอง

## สิ่งที่น่าสนใจ
บรรดาช้างที่สวนสัตว์แห่งนี้ต่างได้รับการกล่าวว่าเป็นสิ่งน่าสนใจหลัก โดยช้างทั้งหมดต่างได้รับการสืบเชื้อสายมาจาก "ช้างฮีโร่" ที่ คิม อิลซอง ได้รับมอบมาจาก โฮจิมินห์ ใน ค.ศ. 1959  และ สุนัขจินโดสองตัวที่ คิม แดจุง มอบให้ คิม จองอิล ในการประชุมสุดยอดของพวกเขาเมื่อ ค.ศ. 2000 ได้รับการนำมาไว้ที่สวนสัตว์แห่งนี้ โดยได้ออกลูกห้าตัวในเดือนกันยายน ค.ศ. 2001 

## อ้างอิง

หมวดหมู่:สิ่งก่อสร้างในเปียงยาง
ป
สิทธิศักดิ์ ยนต์ตระกูล

**สิทธิศักดิ์ ยนต์ตระกูล** (เกิด 18 มีนาคม พ.ศ. 2506) อดีตสมาชิกวุฒิสภาจังหวัดกาฬสินธุ์

## การศึกษา
* ปริญญาตรี คณะวิศวกรรมศาสตร์ (โยธา) จากมหาวิทยาลัยเกษตรศาสตร์
* ปริญญาโท คณะบริหารธุรกิจ (การจัดการ) จากมหาวิทยาลัยโกลเด้นเกท สหรัฐอเมริกา
 
## ประสบการณ์
* กรรมการผู้จัดการ โตโยต้ากาฬสินธุ์ 
* ประธานหอการค้าจังหวัดกาฬสินธุ์ 
* กรรมการหอการค้าไทย 
* กรรมการผู้ทรงคุณวุฒิสภามหาวิทยาลัยราชภัฏกาฬสินธุ์

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:นักธุรกิจชาวไทย
หมวดหมู่:บุคคลจากจังหวัดกาฬสินธุ์
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:บุคคลจากมหาวิทยาลัยกาฬสินธุ์
หมวดหมู่:บุคคลจากมหาวิทยาลัยโกลเด้นเกท
หมวดหมู่:สมาชิกวุฒิสภาจังหวัดกาฬสินธุ์
หมวดหมู่:พุทธศาสนิกชนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.